medieval-data/medieval-latin-ner-HOME-Alcar-sents huggingface dataset:
| Quod uxor Maurici legavit ecclesie nostre quintam partem tocius hereditatis sue | Omnibus presentes litteras inspecturis , officialis curie Parisiensis , saltem in Domino .
Notum facimus quod , cum Eustachia , uxor Mauricii cambellani domini regis , defuncta , in elemosinam legavisset quintam partem tocius hereditatis sue , per manum fratris Radulfi de Templo et magistri G .
presbiteri Sancti Germani Antisiodorensis pauperibus erogandam , quos eadem defuncta testamenti sui executores constituit , sicut ipsi nobis hec omnia retulerunt , idem executores in nostra presentia constituti predictam quintam partem hereditatis defuncte Eustachie pro quater viginti et decem libris parisiensium Stephano Bricheth , hostiario domini regis , vendiderunt et quitaverunt et se de illa quinta parte in manu predicti Stephani coram nobis desaisierunt tamquam executores , quicquid juris ibi habebant in ipsum Stephanum transferentes , et recognoverunt de illis quater viginti et decem libris ab eodem Stephano sibi fuisse plenius satisfactum .
Que quinta pars consistit , sicut dicebant , in decem arpentis sitis inter leprosiam Sancti Dyonisii et Petram Frixam in censiva Beati Dyonisii , in uno arpento vinee site apud eandem villam et quindecim solidis censualibus apud Sanctum Dyonisium in censiva Sancti Dyonisii , et in quinque arpentis terre site supra chiminum Montis Morenciaci in censiva Hugonis Rufi , item in arpento et dimidio vinee site apud Villam Tineosam in censiva Richeldis de Grooleio , et in uno arpente vinee apud ipsam villam site in censiva Sancti Martini de Monte Morenciaco .
Si autem tenementa predicta et quindecim solidi censuales non facerent vel non valerent rectam quintam partem hereditatis ipsius defuncte , idem executores eidem Stephano cesserunt omne jus et actionem quam habebant contra heredes predicte defuncte ad supplectionem integre quinte partis .
In cujus rei testimonium , presentes litteras ad petitionem parcium sigillo curie Parisiensis duximus roborandas .
| De quitatione feodi apud Petram Fictam | Omnibus presentes litteras inspecturis , officialis curie Parisiensis , in Domino salutem .
Notum facimus quod coram clerico nostro jurato ad hoc a nobis specialiter destinato Johannes de Nonnevile et Eustachius frater ejus , Agnes uxor ejusdem Johannis et Petronilla uxor dicti Eustachii , apud Compens in dyocesi Meldensi quitaverunt , tam pro se quam heredibus suis , religiosis viris abbati et conventui Sancti Dyonisii in Francia quicquid juris habebant vel habere poterant quoquo jure in feodo de Petra Frita , quem feodum debebant tenere ab ipsis , ut dicebant , dominus Petrus dictus Navet miles et Johannes de Chaneveriis , nichil juris , jurisdictionis seu dominii sibi vel heredibus suis in dicto feodo seu pertinentiis ejus aliquatenus retinentes , volentes et concedentes quod predicti abbas et conventus prenotatum feodum cum omnibus pertinentiis ejus in manu in manu mortua possideant in futurum .
Promiserunt etiam prefati Johannes de Nonnevile , Eustachius , Agnes et Petronilla eorum uxores , fide prestita corporali in in manu dicti clerici quod contra premissa jure hereditario sive ratione dotalicii vel alio modo non venient in futurum et quod dictum feodum cum omnibus suis pertinentiis eisdem abbati et conventui contra omnes heredes suos et quoscumque alios garentizabunt et liberabunt , ad usus et consuetudines Francie , eosdem abbatem et conventum super hiis omnibus indempnes penitus conservando , sicut idem clericus noster nobis hec omnia retulit viva voce .
In cujus rei testimonium presentes litteras sigillo Parisiensis curie fecimus roborari .
| De quodam censu nobis dato a canonicis Sancti Dyonisii de Passu pro quodam annuo redditu dato eisdem canonicis | Universis presentes litteras inspecturis , Gaufridus decanus totumque capitulum Parisiense , salutem in Domino .
Notum facimus quod , coram nobis constituti , canonici Sancti Dyonisii de Passu Parisiensis asseruerunt et recognoverunt quod , cum religiosi viri . .
abbas et conventus Sancti Dyonisii in Francia haberent , tenerent ac etiam possiderent inter Sanctum Clodoaldum et Ruolium quandam granchiam , que vocatur Feularde , cum ejus pertinentiis in censiva cononicorum predictorum , in justicia et dominio dictorum . .
abbatis et conventus , ut dicitur , oneratam in decem et novem denariis et obolo capitalis census in octabis Beati Dyonisii debitis canonicis memoratis et ipsi compellerent predictos religiosos dictam granchiam extra manum suam ponere , ne dictam granchiam in manu mortua possiderent , item cum ipsi canonici in villa dictorum . .
abbatis et conventus Sancti Dyonisii in Francia , in territorio ville ejusdem , perciperent et haberent annis singulis super quibusdam terris sive locis tres solidos et quatuor denarios parisienses minuti sive capitalis census eisdem canonicis debitis termino memorato , ipsi canonici , propter coram nobis constituti , super hoc cum religiosis eisdem tractatu habito diligenti , considerata utilitate ecclesie sue similiter et pensata , unanimi dictorum canonicorum interveniente consensu , de voluntate nostra dederunt et concesserunt exnunc et in perpetuum dictis religiosis dictos decem et novem denarios et obolum necnon et dictos tres solidos et quatuor denarios capitalis census pro duodecim solidis parisiensium annui redditus sive census habendis et percipiendis annis singulis in posterum a dictis canonicis in domo dictorum religiosorum apud Sanctum Dyonisium in octabis Omnium Sanctorum , ita tamen quod dicti . .
| De quadam pecia terre nobis vendita a Johanne de Soreniis armigero | Omnibus presentes litteras inspecturis , . .
Notum facimus quod , in nostra presentia constituti , Johannes de Soreniis armiger et Petronilla ejus uxor recognoverunt se vendidisse et in perpetuum quitavisse religiosis viris . .
abbati et conventui Beati Sancti Dyonisii in Frantia et eorum successoribus pro viginti et octo libris parisiensium , jam solutis in pecunia numerata , sicut confessi sunt coram nobis , renuntiantes exceptioni non numerate pecunie , non tradite , non solute , quandam peciam terre arabilis quam dicebant se habere versus Ruolium , in loco qui dicitur Au Ré , continentem , ut dicebant , septem arpenta terre , contiguam terre que fuit , ut dicitur , domini Radulphi de Puteolis , in censiva predicte . .
De qua venditione tenenda et garantizanda et de pena , si committatur , solvenda Matheus filius defuncti Petri Hugot et Johannes Comes de Soreniis se constituerunt plegios coram nobus utrique in solidum et per fidem .
| De quinque modiis vini annui redditus nobis venditis a Radulpho Garneri de Lupicenis quos percipiebat in curia Beati Dyonisii apud Cormelias | Universis presentes litteras inspecturis , . .
Notum facimus quod , in nostra presentia constituti , Radulphus Garneri de Puteolis et Odelina ejus uxor assuerunt quod ipsi habebant et percipiebant quinque modios vini annui redditus apud Cormelias , Parisiensis dyocesis , in curia religiosorum virorum . .
abbatis et conventus Sancti Dyonisii in Francia ; quos quinque modios vini , predictus Radulphus emerat a Johanne dicto Cornu de Communiaco armigero et domicella Eva ejus uxor ut dicebat ; quos siquidem quinque modios vini annui redditus prefati Radulphus et Odelina ejus uxor , coram nobis propter hoc constituti , recognoverunt in jure coram nobis se vendidisse et in perpetuum quitavisse religiosis viris . .
abbati et conventui Sancti Dyonisii in Frantia pro quinquaginta libris parisiensium , jam eisdem venditoribus solutis et traditis in pecunia numerata , exceptioni non numerate pecunie , non habite et non recepte renuntiando penitus et expresse , cedentes et transferentes in eosdem emptores omne jus , dominium , proprietatem , possessionem et omnes actiones reales et personales , utiles et directas quod et quas sibi competebant et competere poterant ratione quacumque in predictis quinque modiis vini , nichil sibi juris et heredibus suis in eisdem retinendo , promittentes dicti venditores , fide in manu nostra prestita corporali , quod contra venditionem et quitationem predictas jure hereditario , ratione conquestus , doarii aut alio quoquo jure communi aut speciali per se aut per alios non venient in futurum ; immo quinque modios vini annui redditus eisdem emptoribus garantizabunt et defendent in juditio et extra juditium , quocienscumque opus fuerit , ad usus et consuetudines Francie in posterum contra omnes ; preterea Petrus , Guillelmus et Johanna , liberi dicti Radulphi , coram nobis constituti , predictam venditionem voluerunt , concesserunt , laudaverunt atque acceptaverunt et eam ratam et firmam habuerunt et prefatis emptoribus quicquid juris in dicta venditione habebant aut habere poterant quitaverunt et promiserunt fide in manu nostra prestita corporali quod contra venditionem et quitationem predictas jure aliquo per se aut per alium non venient in futurum .
| De octo libris annui redditus nobis venditis ab Ansello de Genesta armigero | Universis presentes litteras inspecturis , . .
Notum facimus quod , in nostra presentia constituti , Ansellus de Genesta armiger et Johanna ejus uxor asseruerunt quod ipsi habebant ex hereditate dicte Johanne paterna in feodo . .
abbatis Sancti Dyonisii in Francia octo libras parisiensium annui redditus , videlicet sex libras in cambellania ipsius abbatis quas percipiebant per manus cambellani ejusdem cambellanie annuatim , et quadraginta solidos parisiensium apud Ruolium et in territorio ejusdem ville , videlicet in minutis censibus , droituris et in aliis redditibus et coustumis ; quas siquidem octo libras parisiensium redditus antedictas cum omni jure , dominio , proprietate , possessione et actione qualibet que sibi in dictis octo libris redditus sive census et occasione ipsarum octo librarum competebant et competere poterant modo et ratione quibuscumque dicti Ansellus et Johanna recognoverunt in jure coram nobis se vendidisse et venditionis nomine in perpetuum concessisse et quitasse viris religiosis . .
abbati et conventui monasterii Sancti Dyonisii in Frantia et eorum monasterio pro sexties viginti libris parisiensium , jam dictis venditoribus solutis et traditis in pecunia numerata , ut ipsi venditores in jure coram nobis sunt confessi , exceptioni non numerate pecunie , non tradite et non solute renuntiantes expresse ; et promiserunt dicti venditores , fide data in manu nostra , quod contra venditionem , concessionem et quitationem hujusmodi jure hereditario , ratione conquestus , dotis aut alio jure quocumque communi vel speciali per se aut per alium non venient in futurum et quod dictas octo libras redditus sive census ipsis . .
Pro qua venditione , ut dictum est , garantizanda et tenenda dominus Milo de Mesantes miles miles et magister Johannes de Genesta clericus , coram nobis constituti , se fecerunt et constituerunt erga dictos emptores et eorum monasterium plegios et garantizatores uterque eorum insolidum et perfecto , obligantes tam dicti venditores quam plegii emptoribus memoratis se et heredes suos et omnia bona sua mobilia et immobilia , presentia et futura , jurisdictioni curie Parisiensis se supponendo .
| Littera prepositure Parisiensis de eodem , signata sub numero XLVII .
Malesherbes data apud Columbas | Stephanus archidiaconus Parisiensis , omnibus presentes litteras inspecturis , salutem in Domino .
Notum facimus quod , constitutus in nostra presencia , Guillelmus Malesherbes miles dedit in elemosinam ecclesie Sancti Martini de Neenval omne jus et omne dominium quod habebat in villa de Columbis et triginta et unum solidos et dimidium censuales annuatim duobus terminis apud Columbas percipiendos , scilicet prima dominica qua cantatur Invocavit me viginti solidos et dimidium , et in festo sancti Remigii undecim solidos ; et de hoc tenendo et garantizando contra omnes fidem dedit in manu nostra prenominatus Guillelmus .
Hanc autem donationem et concessionem laudavit et concessit dominus Paganus de Lers miles , de cujus feodo predictus census movebat et de recta garancia contra omnes in manu nostra prestitit fidem suam .
Huic donationi et concessioni facte coram nobis interfuerunt Gaufridus de Buch clericus , dominus Johannes de Fonteneto miles , Radulfus de La Bretonere , Ingarnerius major de Columbis .
| De emptione facta in atrio de Columbis a Gervasio de Chameliaco | Sciant omnes presentes et futuri quod ego Gervasius de Chameliaco miles homo eram abbatis Beati Dyonisii de hoc quod habebam et possidebam in atrio de Columbis tam in feodo quam in dominio et etiam de hoc quod habebam in eodem atrio abbatissa et conventus de Valle profunda .
Ego autem et Guillelmus filius meus hoc totum quod habebamus tam in feodo quam in dominio et quod habebant dicta abbatissa et conventus de Valle profunda in eodem atrio , de consensu et voluntate dicte abbatisse et conventus vendidimus domino Petro abbati Beati Dyonisii , cujus homo eram de istis , quod quinquaginta libris parisiensium .
Super hiis autem fideliter et firmiter tenendis et exequendis , ego Gervasius de Chameliaco et Guillelmus filius meus in manu domini Petri abbatis supradicti fidem dedimus corporalem et predictam fide ei tenemur super hiis portare justam garanciam .
| De empcione facta ab abbatissa de Valle profunda | Officialis curie Parisiensis , omnibus presentes litteras inspecturis , salutem in Domino .
Notum facimus quod , cum Gervasius de Chamelliaco miles compellet abbatissam et conventum de Valle profunda ad distrahendum XXXa et duos solidos censuales quos defunctus Guillelmus Malesherbes miles ecclesie de Valle profunda apud Columbas donaverat , ut dicitur , qui erant in feodo ipsius Gervasii , quem feodum tenebat ipse Gervasius ab abbate Sancti Dyonisii , nos dictis abbatisse et conventui dedimus licenciam ut ipse dictos triginta et duos solidos parisiensium venderent abbati memorato .
| Quitatio majorie de Columbis | Omnibus presentes litteras inspecturis , officialis Haemerici archidiaconi Parisiensis , salutem in Domino .
Notum facimus quod , in nostra presencia constituti , Ferricus , major de Columbis , et Berta uxor sua , Stephanus etiam et Johannes , fratres ipsius Ferrici , quitaverunt ecclesie Beati Dyonisii imperpetuum pro se et heredibus suis majoriam de Columbis et omnia ad ipsam majoriam pertinencia et quicquid juris habebant vel habere poterant ; in eadem fide data promittentes quod contra dictam quitationem non venient nec in dicta majoria vel ejus pertinenciis per se vel per alios aliquid decetero reclamabunt .
| De XV solidis aumentati census nobis venditis ab Odone de Portu | Universis presentes litteras inspecturis , . .
Notum facimus quod , in nostra presentia constituti , Odo dictus de Portu de Ruolio et Haovysis ejus uxor recognoverunt se vendidisse venerabili . .
abbati Sancti Dyonisii et ejus successoribus in perpetuum pro septem libris parisiensium , sibi jam solutis in pecunia numerata , sicut ipsi venditores confessi sunt coram nobis , quindecim solidos et octo denarios parisienses augmentati census quos se dicebant habere super quibusdam terris , vineis et masuris sitis apud Ruolium , ut dicitur , in censiva Beati Dyonisii , ut dicitur , percipiendos singulis annis a preposito de Ruolio super dictis terris , vineis et masuris in octabis Beati Dyonisii , ut dicebant , promittentes , fide in manu nostra prestita corporali , quod contra venditionem istam per se vel per alios non venient in futurum et quod dictos quindecim solidos et octo denarios parisienses augmenti census . .
dicto abbati garentizabunt ad usus et consuetudines Francie contra omnes .
Dicta autem Haovysis coram nobis quitavit specialiter et expresse dicto . .
| De justicia de Karoli Venna | Philippus , Dei gratia Francorum rex .
Notum facimus universis tam presentibus quam futuris quod nos omnimodam justitiam altam et bassam quam nos habebamus et reclamabamus apud Karoli Vennam in viis , domibus et in toto territorio dicte ville , dilectis nostris . .
abbati et conventui Sancti Dyonisii in Francia intuitu pietatis donavimus , dimisimus et quitavimus in futurum , salva justitia quam Petrus de Pissiaco armiger ibidem tenet a nobis .
Actum apud Fontem Blaaudi , anno Domini millesimo CCo septuagesimo tercio , mense augusto .
| De vinea a nobis tradita ad censum Guillelmo dicto Comiti | Universis presentes litteras inspecturis , officialis curie Parisiensis , salutem in Domino .
Notum facimus quod in nostra presencia constituti Guillelmus dictus Comes et Johannes gener Gileberti dicti Comitis , de Petra Frita , recognoverunt se recepisse ad incrementum census pro se et heredibus suis a venerabilibus viris et religiosis . .
abbate et conventu ecclesie Beati Dyonisii in Francia quamdam peciam vinee quam habebat eadem ecclesia , ut dicitur , apud Petram Frictam in Campo Renardi , moventem , ut dicitur , a se ipsa , contiguam vinee Andree Quadrifabri , ut dicitur , circiter unum arpentum et VI quarellos , ut dicitur , continentem , pro quadraginta solidis parisiensium singulis annis ab ipsis Guillelmo et Johanne et eorum heredibus imperpetuum eidem ecclesie vel ejus mandato apud Beatum Dyonisium in eadem ecclesia in duobus terminis decetero persolvendis , medietatem videlicet in octabis Beati Martini hyemalis et alia medietate in octabis Pasche Domini , sicut ab eisdem Guillelmo et Johanne et eorum heredibus tenendam et excolendam imperpetuum decetero atque pacifice , ut asseruerunt , possidendam .
Tenentur autem et promiserunt coram nobis idem Guillelmus et Johannes , pro se et heredibus , ponere in emendationem platee dicte vinee , scilicet in edificationem , infra IIIIor annos usque ad C solidos parisiensium ad laudationem thesaurarii ejusdem ecclesie et per ipsum .
Qua omnia premissa promiserunt iidem Guillelmus et Johannes , fide data in manu nostra , se fideliter imperpetuum facturos ac firmiter servaturos , quantum ad hoc heredes suos relinquentes eidem ecclesie specialiter obligatos , quantum in eis est , quilibet ipsorum , scilicet pro sua medietate pecie vinee supradicte .
De quibus omnibus sit firmiter ab ipsis Guillelmo et Johanne et eordem heredibus adimplendis et tenendis imperpetuum decetero ac fideliter observandis dictus Guillelmus , pro se et heredibus suis , pro portione sua pecie vinee predicte assignavit eamdem ecclesiam ad unum quarterium et dimidium vinee proprium ipsius Guillelmi , ut dicitur , contiguum pecie vinee predicte , ut dicitur , movens ab eadem ecclesia , ut dicitur ; et dictus Johannes , similiter pro se et heredibus suis , pro sua alia medietate ejusdem pecie , unum quarterium et dimidium vinee proprium Hersendis , uxoris sue , ut dicitur , sicut ipsa asseruit coram nobis , situm ex alia parte vie contigue pecie vinee predicte , movens similiter ab eadem ecclesia , ut dicitur ; ita quod , si dictus Guillelmus et Johannes aut eorum heredes aut alter ipsorum Guillelmi et Johannis vel ejus heredes deficerent in aliquo de premissis , statim ipsa ecclesia posset endem vineam ad augmentationem census traditam vel partem deficientis cum assignamento ab eo facto in manu sua capere et saisire et gaudere et exinde proventus percipere quousque de areragiis et de toto defectu esset eidem ecclesie plenarie satisfactum .
Que omnia voluerunt , laudaverunt et approbaverunt coram nobis Dyonisia , uxor Guillelmi , et Hersendis , uxor dicti Johannis , promittentes hec predicta , fide data ab eisdem in manu nostra , se firmiter imperpetuum furas et fideliter servaturas et aliqua ratione decetero contra hec per se vel per alios non venturas cum predictis maritis suis , similiter heredes suos relinquentes , quantum in eis eis est et etiam quantum ad hec omnia eidem ecclesie specialiter obligatos .
In cujus rei memoriam et testimonium , ad petitionem dictorum Guillelmi et Johannis et suarum uxorum , presentibus litteris sigillum curie Parisiensis duximus apponendum .
| De vineis regis de Challevenne datis nobis ad censum | Philippus , Dei gratia Francorum rex .
Notum facimus universis tam presentibus quam futuris quod nos tradidimus et concessimus ad annuum censum seu redditum dilectis nostris abbati et conventui Sancti Dyonisii in Francia duodecim vel circiter vinearum arpenta que habebamus sita apud Chalevane in clauso qui Clausus regis vocatur , necnon et pressorium ibi existens , prout cum suis juribus et appendiciis se comportat , et cum redevancia ab alibus nobis debita , ducendi videlicet annuatim apud Sanctum Germanum in Laya vinum quod annuatim creverit in vineis memoratis , tenenda , habenda et possidenda ab eisdem et eorum successoribus imperpetuum , pacifice et quiete pro vinginti libris turonensium annui census seu annui redditus nobis et heredibus nostris singulis annis reddendis et persolvendis , medietate videlicet in festo Omnium sanctorum et alia medietate in festo Ascensionis Domini .
Actum apud Vicennas , anno Domini millesimo CCo LXXamo nono , mense februario .
| De hiis que dedit nobis Balduynus de Hospicio apud Foillouse | Universis presentes litteras inspecturis , . .
Notum facimus quod , in nostra presentia constitutus , Baldoynus dictus de Hospitio asseruit quod ipse habebat , tenebat et possidebat in territorio de Foillouse , de Sancto Clodoaldo et de Ruolio de conquestu dicti Baldoyni moventes res inferius annotatas : videlicet unum arpentum vinee situm in loco qui dicitur La Glaisiere ad quinque denarios et obolum censuales debitos domino Guidoni de Campis militi annuatim ; item unum arpentum vinee situm in loco qui vocatur Trossebordon ad quinque denarios et obolum censuales prefato militi debitos annuatim ; item duo arpenta et dimidium vinee sita in loco qui dicitur Les Chasteingners ad octo denarios censuales annis singulis Petro Carnifici persolvendos ; item in loco qui vocatur Mont Valerien tria quarteria ad unum denarium cencualem domino Parisiensi episcopo persolvendum annuatim ; item arpentum et dimidium vinee situm in loco qui dicitur Les Potiz ad tres solidos et quinque denarios censuales Philippo Sarraceni debitos annuatim ; item tria arpenta vinee sita in loco qui dicitur Pierrefricte ; item duo arpenta et dimidium terre sita in territorio de Foillouse in loco qui dicitur Lirone ; in Brito culture de Foillouse versus Ruolium contigue terre Odonis ; item arpentum et dimidium terre situm ad cheminum de Ruolio et de Sancto Clodoaldo ; item arpentum et dimidium terre inter terras abbatie de Sancto Dyonisio ; item duo arpenta terre sita inter duas domos ; item et decem arpenta terre uno quarterio minus ; item decem et octo arpenta sita in magna cultura ; que terre predicte ascendunt summam triginta quinque arpentorum et dimidium terre , ut dicebat .
Quas terras et vineas supradictas et eciam omnia alia que dictus Baldoynus hactenus acquisivit et acquireret decetero in territoriis supradictis prefatus Baldoynus , in nostra presentia propter hoc constitutus , dedit coram nobis et concessit motu spontaneo et ex magna liberalitate , donatione facta intre vivos , sine spe revocandi religiosis viris abbati et conventui ecclesie Beati Dyonisii in Francia et ecclesie eorumdem in posterum et promisit dictus Baldoynus fide in manu nostra prestita corporali cum omni jure , dominio , proprietate , possessione et aliqua actione qualibet que sibi in predictis et occasione predictorum competunt et competere possunt modo , ratione quibuscumque .
Et promisit dictus Baldoynus , fide in manu nostra prestita corporali , quod contra donationem et concessionem predictas jure hereditario , ratione conquestus aut alio jure quocumque communi vel speciali per se aut per alium non veniet in futurum , retento tamen sibi usufructu quamdiu vixerit in omnibus et singulis rebus superius nominatis , salvis tamen et retentis eidem Baldoyno et ejus heredibus seu successoribus omnibus bonis mobilibus que dictus Baldoynus habebit in die sui obitus in locis et in territoriis supradictis quocumque nomine censeantur , volens quod fructus stantes in terris et vineis supradictis tempore sui obitus tanquam mobilia salvi sint et remaneant eidem Baldoyno et ejus heredibus aut successoribus aut illis qui super hoc causam habebunt ab eisdem .
In cujus rei testimonium , ad petitionem dicti Baldoyni presentes litteras sigillo curie Parisiensis fecimus communiri .
| De eodem quod precedens | Universis presentes litteras inspecturis , officialis curie Parisiensis , salutem in Domino .